एक सिर दो हाथ, दो पैर और पैरों में लाल रंग के फैशनेबल जूते पहने हुए एक ह्यूमैन्वायड रोबोट लास एंजिलीस के अंतर्राष्ट्रीय हवाई अड्डे पर जर्मनी की यात्रा के लिए हवाई जहाज पर बैठने आया तो यात्रियों के मध्य थोड़ी हलचल मचनी स्वाभाविक थी। यह घटना दिसम्बर 2014 की हेै। एथीना नामक यह रोबोट हवाई जहाज से यात्रा करने वाला विश्व का ऐसा प्रथम यात्री है जिसने अन्य यात्रियों की भाँति टिकट भी लिया था। इसके पूर्व रोबोटों की हवाई यात्रा मात्र उपकरणों के रूप में ही होती थी। इस महिला रोबोट ने टॉम ब्रैडले इण्टरनेशनल टर्मिनल पर एक नाटकीय दृश्य उपस्थित कर दिया। उसके परिचारकों ने उसे एक व्हील चेयर में फ्रैंकफर्ट का टिकट लेने के लिए लुफ्थान्सा काउन्टर पर धक्का देकर पहँुॅचा दिया था। व्हील चेयर में बैठी एक ‘मानवीय’ आकृति ने अपने रूप की विभिन्नता से सभी को चौका दिया। टेलीविजन के सदस्य और अन्य फोटोग्राफर शोर करते हुए चिल्ला पड़े ‘‘अरे ! यह तो रोबोट है’’।